open-index/open-wikipedia-markdown huggingface dataset:
Santiago Ramón y Cajal

**Santiago Ramón y Cajal** (født 1. mai 1852 i Petilla de Aragón i Spania, død 17. oktober 1934 i Madrid) var en spansk lege som ble tildelt Nobelprisen i fysiologi eller medisin i 1906. 

## Liv og virke
### Bakgrunn
Som barn ble Ramón y Cajal overført fra skole til skole på grunn av dårlig oppførsel og anti-autoritære holdninger. Det er en illustrasjon både på hans opprørskhet og begavelse at Ramón y Cajal ble fengslet som elleveåring, etter å ha ødelagt byporten der han bodde med en hjemmelaget kanon.

Ramón y Cajals far var selv lege. Etter at faren til slutt begynte å lære ham opp hjemme, ble Ramón y Cajal interessert i biologi. Sommeren 1868 tok faren ham med til gravlunder for å finne menneskelige levninger som kunne brukes til anatomiske studier. Å lage skisser av bein ble et vendepunkt for sønnen, som bestemte seg for å studere medisin.

### Medisiner
Santiago Ramón y Cajal publiserte fra 1880 en stor mengde vitenskapelige arbeider, for det meste berørende nervevevenes histologi, av hvilke mange fikk grunnleggende betydning for nerve- og hjerneforskningen. Han ble således en av de store pionérer innen utforskningen av nervesystemet, og var den som oppdaget at nervesystemet består av milliarder av enkeltceller. 

Han beskrev disse cellene, kalt nevroner, og gjorde i tillegg en rekke andre oppdagelser. Ramón y Cajal var den første til å innse at nevroner overfører elektrisk strøm bare i én retning, fra dendrittene ned til enden av aksonet.

Ramón y Cajals oppdagelser ble gjort på grunnlag av Camillo Golgis teknikk for å synliggjøre nevroner. De to delte også nobelprisen i 1906. Likevel var de hele tiden vitenskapelige rivaler, og Golgi aksepterte aldri Ramón y Cajals store oppdagelse -- at nevronene er selvstendige enheter.

I en periode på 10 år bodde Santiago Ramón y Cajal i Ayerbe, og det er opprettet et museum til minne om ham der.  

## Litteratur
*Stanley Finger: *Minds behind the brain: A history of the pioneers and their discoveries*, Oxford University Press, New York, 2000. 
*M.S. Gazzaniga, R.B. Ivry, G.R.Mangun (2002): *Cognitive neuroscience: The biology of the mind* (2. utg.). New York: W. W. Norton.
*Ingrid Kästner: *Santiago Ramón y Cajal*, i: Wolfgang U. Eckart und Christoph Gradmann (Hrsg.): *Ärztelexikon. Von der Antike bis zum 20. Jahrhundert*, 1. Aufl. 1995 C. H. Beck München S. 296, Ärztelexikon. Von der Antike bis zur Gegenwart, 2. Aufl. 2001, S. 259, 3. Aufl. 2006 Springer Verlag Heidelberg, Berlin, New York

## Referanser


## Eksterne lenker
Walter Edward Dandy

**Walter Edward Dandy** (født 6. april 1886 i Sedalia, Missouri, USA, død 19. april 1946) var en amerikansk lege, og en pionér innen nevrokirurgi. Flere operasjoner, kliniske tegn og syndromer bærer hans navn. Han studerte ved University of Missouri.

## Referanser
Papez’ sirkel

**Papez’ sirkel**, nevronalt kretsløp i hjernen, knyttet til følelsesliv og hukommelse, del av det limbiske system. Blant annet fornix, hippocampus, corpora mammilaria, fremre del av thalamus og gyrus cinguli inngår i dette kretsløpet. Oppkalt etter James Papez som beskrev kretsløpet i 1937.
Marianne Heiberg

**Marianne Heiberg** (1945–2004) var en norsk forsker, ansatt ved Norsk utenrikspolitisk institutt (NUPI) fra begynnelsen av 1980-årene.

Hun var utdannet sosialantropolog fra London School of Economics and Political Science. Heiberg ble regnet som en av de fremste ekspertene på Midtøsten. Sammen med sin ektemann, Johan Jørgen Holst, var hun en sentral aktør i arbeidet med Oslo-avtalen. Heiberg var også i en periode direktør for FNs hjelpeorganisasjon for palestinske flyktninger i Midtøstens (UNRWA). På midten av 1990-tallet var hun også fungerende direktør for projektering og utvikling ved samme organisasjons (UNRWA) feltkontor i Jerusalem.

I 1994 ble Heiberg sammen med ektefellen Johan Jørgen Holst tildelt prisen Årets europeer av Europeisk Ungdom.

Marianne Heiberg var søster til Karin Stoltenberg og tante til Jens Stoltenberg. Heiberg døde av et hjerteinfarkt.

## Referanser


## Eksterne lenker
* Nekrolog over Marianne Heiberg, fra den britiske avisen *[[The Guardian]]*
Karin Stoltenberg

**Karin Stoltenberg** (født **[[Heiberg]]**; 1931–2012) var utdannet genetiker og arbeidet for Norad og Røde Kors, var statssekretær (Ap) i Handels- og Skipsfartsdepartementet (1986–1987) og i Næringsdepartementet (1988–1989) samt ekspedisjonssjef i Barne- og familiedepartementet. 

Stoltenberg deltok også på flere FN-konferanser om tema som gjelder befolkningsutvikling og kvinner. Hun var rådsmedlem i Statens seniorråd.

Karin Stoltenberg var gift med tidligere utenriksminister Thorvald Stoltenberg, og var mor til statsminister Jens Stoltenberg, lege Camilla Stoltenberg og programleder, nå avdøde Nini Stoltenberg.  Hun var søster til forsker Marianne Heiberg (1945–2004), oldebarn av ordfører og stortingsrepresentant Johan Moses Møller og barnebarn av NSB-direktør Eivind Heiberg. Hennes foreldre var Ørnulf Heiberg (1899-1973) og Elisabeth Cecilie Thaulow Petersen (1901–1969).
Hun ble bisatt i en borgerlig seremoni ved Vestre gravlund nye kapell i Oslo tirsdag 30. oktober 2012.

## Referanser


## Eksterne lenker
*
Camillo Golgi

**Camillo Golgi** (født 7. juli 1843 i Corteno i kongedømmet Lombardia-Venetia i keiserdømmet Østerrike, død 21. januar 1926 i Pavia) var en italiensk lege (histolog og cytolog). Han ble tildelt Nobelprisen i fysiologi eller medisin 1906 for sine oppdagelser av strukturer i nervesystemet. Flere strukturelle termer innen histologien bærer hans navn, blant annet Golgiapparatet, en organelle i eukaryote celler. 

I 1890 identifiserte malariaens tre forskjellige sykdomsutløsere og utviklet en metode for å forografere parasittens utvikling.
 

## Nervesystemets Golgiceller
Golgi virket som lege ved et sykehus for uhelbredelig syke, der han med svært dårlig utrustning i 1873 oppdaget teknikken med å bruke sølvnitrat til å farge nervevev, en uvurderlig metode i den fortsatte forskningen på nervesystemet

Denne fargingen gjorde det mulig for ham å påvise en spesiell type nervecelle i hjernen («Golgicelle») med tallrike korte utskudd (dendritter) som gjør at den kan sammenbinde mange andre nerveceller.

Oppdagelsen av Golgicellene fikk den tyske anatomen Wilhelm von Waldeyer til å fremsette teorien om at nervecellen (nevronet) er nervesystemets grunnleggende enhet, noe som senere ble slått fast av spanjolen Santiago Ramón y Cajal og som innebar et viktig steg i utviklingen av den moderne nevrologien.  Ramón y Cajal delte Nobelprisen med Golgi.

## Referanser

## Eksterne lenker
James Papez

**James Wenceslas Papez** (født 18. august 1883 i Glencoe i Minnesota, død 13. april 1958) var en amerikansk lege og nevroanatom, som er mest kjent for sine studier av det limbiske system, derav navnet Papez’ sirkel.

## Referanser


## Kilder
* Papez JW. 1937. A proposed mechanism of emotion. 1937. J Neuropsychiatry Clin Neurosci. 1995 Winter;7(1):103-12. PMID: 7711480
António Egas Moniz

**António Caetano de Abreu Freire Egas Moniz**, også kjent som **Egas Moniz** [ˈɛɡɐʃ muˈniʃ], (født 29. november 1874 i Avanca i Estarreja i Portugal, død 13. desember 1955 i Lisboa) var en portugisisk lege. Han vant Nobelprisen i fysiologi eller medisin i 1949 for oppdagelsen av prefrontal leucotomi (lobotomi) som behandling av schizofrene psykoser. Han er også kjent for utvikling av cerebral angiografi (radiologisk fremstilling av hjernens blodkar).

## Viktige publikasjoner
Ifølge Nobelprisen er hans viktigste publikasjoner:
* *Alterações anátomo-patológicas na  difteria* (anatomo-patologiske endringer i difteri), Coimbra,  1900.
* *A vida sexual (fisiologia e patologia)* (Fysiologiske og patologiske aspekter ved sexlivet), 19 utgaver, Coimbra,  1901.
* *A neurologia na guerra* (Nevrologi i krig), Lisboa,  1917.
* *Um ano de política* (Et år med politikk), Lisboa,  1920.
* *Júlio Diniz e a sua obra* (Julio Denis og hans arbeid),  6 utgaver, Lisboa, 1924.
* *O Padre Faria na história do hipnotismo* (Abbé Faria i hypnosens historie), Lisbon, 1925.
* *Diagnostic des tumeurs cérébrales et épreuve de  l'encéphalographie artérielle* (Diagnostikk av cerebrale svulster og anvendelse av arteriell encefalografi),  Paris, 1931.
* *L'angiographie cérébrale, ses applications et  résultats en anatomic, physiologie te clinique* (Cerebral  angiografi, dens anvendelse og resultater i anatomi, fysiologi og klinikk), Paris, 1934.
* *Tentatives opératoires dans le traitement de certaines  psychoses* (Tentative metoder i behandlinger av visse psykoser), Paris, 1936.
* *La leucotomie préfrontale. Traitement chirurgical de  certaines psychoses* (Prefrontal leucotomy. Kirurgibehandling av visse psykoser), Turin, 1937.
* *Clinica dell'angiografia cerebrale* (Klinisk cerebral  angiografi), Turin, 1938.
* *Die cerebrale Arteriographie und Phlebographie* (Cerebral arteriografi og flebografi), Berlin, 1940.
* *Ao lado da medicina* (På siden av medisin), Lisboa,  1940.
* *Trombosis y otras obstrucciones de las carótidas*  (Trombose og andre hindringer av halspulsårene), Barcelona,  1941.
* *História das cartas de jogar* (Historien om spillekort), Lisboa, 1942.
* *Como cheguei a realizar a leucotomia pré-frontal* (Hvordan jeg kom til å utføre leucotomi), Lisboa, 1948.
* *Die präfrontale Leukotomie* (Prefrontal leucotomy),  *Archiv für Psychiatrie und Nervenkrankheite*n, 1949.

## Referanser




## Eksterne lenker
Falketind

**Falketind** er et fjell sørvest i Jotunheimen, fjellet ligger i Årdal kommune. Det har en høyde på 2&nbsp;061 meter over havet.

Fjellet ble første gang besteget av Christian Peder Bianco Boeck, Baltazar Mathias Keilhau, og Ole Urdi 14. juli 1820. Det var det første fjellet av «alpin karakter» som ble besteget i Norge.
De tre gikk via Snøggeken (Falkbreen) og nordryggen. Den gang het tinden **Koldedalstinden**, men Aasmund Olavsson Vinje ga fjellet navnet Falketind over femti år senere. I etterkant er ekspedisjonen som startet i Øystre Slidre blitt sett på som «Jotunheimens oppdagelse».

Koldedalstinden er i dag navnet på et annet fjell på motsatt side av .

## Se også
* Liste over fjell i Skandinavia

## Fotnoter



## Referanser




## Eksterne lenker
* Detaljert beskrivelse av Falketind på peakbook.org
* Beskrivelse av topptur fra Koldedalen til Falketind, hos UT.no.
*
Helge Lund

**Helge Lund** (født 1962) er en norsk næringslivsleder. Han er styreleder for BP siden 1. januar 2019, og ble utnevnt til styreleder i det danske legemiddelfirmaet Novo Nordisk i 2018.

Han tiltrådte som konsernsjef i det norske oljeselskapet Statoil den 1. august 2004, og fortsatte i stillingen også etter Statoils fusjon med olje- og gassdivisjonen i Norsk Hydro den 1. oktober 2007. Han sluttet i Statoil 15. oktober 2014 for å tiltre stillingen som konsernsjef i det britiske gasselskapet BG Group, men sluttet i februar 2016 etter at Shell kjøpte selskapet i 2015. Han var styremedlem i oljeserviceselskapet Schlumberger fra 2016  til april 2018.

Han var utenriks- og sikkerhetspolitisk rådgiver for Høyres stortingsgruppe 1988–1990 og konsulent for McKinsey & Company 1991–1993 før han ble ansatt i industriselskapet Hafslund Nycomed i 1993. Han var viseadministrerende direktør for Nycomed Pharma 1997–1998. Lund begynte i 1999 i Aker RGI, hvor han var viseadministrerende direktør før han ble konsernsjef i Aker Kværner i 2002. I Aker Kværner spilte han en viktig rolle under fusjonen mellom Aker og Kværner, som ble initiert av Kjell Inge Røkke i 2003. Etter at fusjonen var gjennomført, sluttet Lund for å bli konsernsjef i Statoil. Lund presenterte planene om å slå sammen Statoil med olje- og gassdivisjonen til Norsk Hydro i desember 2006, sammen med Hydros konsernsjef Eivind Reiten.

Lund er utdannet siviløkonom fra NHH og MBA-kandidat fra INSEAD i Frankrike. 

Helge Lund er gift med Else-Cathrine Lund, fagsjef for økonomisk kriminalitet i Finans Norge.

## Referanser


## Eksterne lenker
*
Kapproingsbåt

**Kapproingsbåt** er en båt som er spesialbygd for og/eller brukes til kapproing. Lenge før roing ble organisert som egen idrett, drev kystbeboere, fiskere og sjøfolk med forskjellige former for kapproing – i egnede og uegnede farkoster.

Under Lofotfisket ble det kapprodd til de beste fangstplassene hver eneste dag. Blant skipsmannskap har det vært populært med kapproing med lettbåter og livbåter under landligge. Også i sjøer og elver er det drevet kapproing.

Fremdeles drives kapproingskonkurranser med vanlige robåter en rekke steder, blant annet «Nordlandsbåtfemmila» som er et landsdelsmesterskap i roing med Nordlandsbåt over 5 nautiske mil. Konkurransen har vært avholdt hvert år siden 1997.

## Båter i rosport

I rosport brukes spesialbygde, lange, slanke båter av engelsk opprinnelse. Norges første roklubb, Fredriksstad Roklub ble startet i 1877. Snarlig etterfulgt av Drammen Roklubb (1878), Christiania Roklub (1878), Hamar roklubb (1881) og Bergens roklub (1906). De olympiske klassene er singelsculler, toer uten styrmann, dobbeltsculler, firer uten styrmann, dobbeltfirer og åtter.
Herbert Olivecrona

**Herbert Alex [[Olivecrona]]** (født 11. juli 1891, død 15. januar 1980) var en svensk lege, nevrokirurg og bandyspiller.  Han var sønn av häradshövding Axel Olivecrona og grevinne Ebba Christina Mörner af Morlanda og bror till professor i jus Karl Olivecrona. Han var far til journalisten og forfatteren Gustaf Olivecrona. Herbert Olivecrona var professor ved Karolinska sjukhuset i Stockholm 1935-1960, og var i sin tid en verdensberømt nevrokirurg, og regnes for å være grunnleggeren av moderne nevrokirurgi i Sverige.

## Referanser


## Eksterne lenker
* Herbert Olivecrona: founder of Swedish neurosurgery
Aagot Christie Løken

**Aagot Christie Løken** (født 1. februar 1911 i Kabelvåg, død 1. januar 2007 i Oslo) var en norsk lege, nevropatolog, som var med på å beskrive sykdommen «Senior-Løken syndrom». 

Hun ble uteksaminert fra Universitetet i Oslo i 1946 og jobbet etter det som assistent ved Rikshospitalet i Oslo. Dro så til USA hvor hun utdannet seg innen nevropatologi ved Armed Forces Institute of Pathology i Washington, og hun spesialiserte seg innen dette feltet ved Rikshospitalet i Oslo, hvor hun jobbet i perioden 1952 til 1978. Løken publiserte mer enn 50 norske og utenlandske artikler om temaet.

## Referanser


## Kilder
* «Æresmedlem Aagot Christie Løken er død.» Den norske patologforening
Lettværsbåt

**Lettværsbåt** er en båt, fortrinnsvis en seilbåt, hvis egenskaper først og fremst kommer til sin rett når vinden er lett og havet er tilnærmet flatt. 

Begrepet brukes også om en båt som fremviser svakheter eller uheldige egenskaper så fort vinden blåser opp og sjøgangen øker. En lettværsbåt kan skjære bølgene slik at sprøyten slår opp over ripa i stedet for ned, den kan være urolig og ustabil eller vanskelig å manøvrere eller holde på kurs. Konstruktøren eller byggeren har ikke vært udelt heldig med en lettværsbåt – eller så brukes den i helt andre farvann og under andre værforhold enn den er tenkt brukt i.
Lokalbåt

**Lokalbåt** er en båt i trafikk på kortere ruter. Lokalbåtene var bindeledd mellom kystruteskipenes anløpssteder og mindre havner langs kysten og inne i fjordene som ikke hadde anløp av kystruteskip. Trafikken med lokalbåter utviklet seg parallelt med utviklingen av kysttrafikken med dampbåter fra midten av 1800-tallet.

Langs norskekysten ble dampskip og motorskip av mindre størrelse tatt i bruk i den siste halvdelen av 1800-tallet som passasjer- og godstransport langs de lokale ruter i bygdene, kalt «**lokalbåter**». De fleste lokalbåtene i Norge er oppdelte i flere typer etter dekksarrangementet som slettdekkere og halvdekkere samt stormdekkere i Nord-Norge.

Det lave fribordet på slettdekkeren gjorde ikke denne båttypen egnet for de meste værutsatte farvann, og et nytt dekksarrangement var nødvendig for rutefart på disse farvannene. Lasten måtte flyttes ned fra hoveddekket, og det ble vanlig for både slettdekkeren og halvdekkeren å ha et mindre forbygg, en bakk med avrundede sider på et dekk kalt «hvalrygg». Forbygget i full dekkshøyde over hoveddekket gav høyere fribord. 

Et lettdekk kalt shelter, stormdekk eller promenadedekk ble reist til full dekkshøyde også akterut. Hoveddekket hadde blitt lukket av bakken forut og shelterdekket som sluttet i dekkshuset med skorsteinen og bruen. Dette dekksarrangementet har også vært omtalt som «partiell stormdekker» med bare en lukeåpning foran dekkshuset som gav navn til denne båttypen, «*brønnen*».

Brønnen ledet ned til det forreste lasterommet under hoveddekket, dette ledet til båttypens popularitet på Vestlandet fordi det var meget lettvint å ekspedere ved mindre kaier og til og fra småbåter. Fra lasterommet akterut var lasten ført inn og ut gjennom en sjakt kalt «trunk» opp til shelterdekket.

Men brønnen var en risikofaktor om en sjø skulle slå inn her, for maskinrommet midtskips lå mot det forreste lasterommet. I desember 1951 forulykket lokalbåten DS «Sandeid» i uvær på Boknafjorden nord for Stavanger. En stor sjø veltet inn i brønnen og tvang seg ned i skipet som fikk slagside. Lokalbåten sank med tap av åtte menneskeliv.

Behovet for denne typen brønnbåter ble mindre etter hvert som bryggene ble utbygget langs kysten, og det ikke lengre blir brukt lossingsbåter mellom lokalbåten og lastestedene. De største brønnbåtene inkluderte den bevarte DS «Stord» bygd i 1913 ble som et konsekvens ombygd til stormdekkere ved å få et lokk (luke) på brønnen.

## Typer etter dekksarrangement
* Slettdekker
* Halvdekker
* Stormdekker
Holy Island

**Holy Island** (walisisk: *Ynys Gybi*, «øya til (sankt) Cybi») er en øy på vestsiden av den større øya Anglesey i Wales, som den er atskilt fra av Cymyranstredet. Den kalles «Holy» (Hellig) på grunn av den høye konsentrasjonen av bautasteiner, gravkamre og andre religiøse steder på den lille øya. Det er en liten øy, omkring 13 x 6 km, på vestsiden av Anglesey i Wales. Den største byen i grevskapet Anglesey, Holyhead, ligger på øya. Det alternative engelske navnet på øya er Holyhead Island. I følge den britiske folketellingen i 2011 var befolkningen 13 659, hvorav 11 431 (84 %) bodde i den største byen, Holyhead.

Holy Island er forbundet med Anglesey med en vei på en kunstig trasé over sundet som skiller øyene, som fører motorveien A5/A55 over, sammen med Chester – London-jernbanen. Det er også en bro, bygget av Thomas Telford som en del av postveien til London på begynnelsen av 1800-tallet. 

Utenfor Holy Island ligger flere mindre øyer, blant annet South Stack som har et berømt fyrtårn. Klippene rundt øya har alltid vært en fare for skipstrafikken, selv etter at fyrtårnet ble bygget.

## Forhistorie

Menneskelig bosetningen på Holy Island er datert til ca. 4000 f.Kr. med oppdagelsen av et originalt neolittisk langhus. Langhuset ligner på de som er funnet i Skottland og andre steder på de britiske øyer. I nærheten av det neolittiske stedet midt på Holy Island ligger også bautasteinen Ty Mawr fra bronsealderen som er 2,67 m høy.

Fast bosetning på Anglesey ble etablert i forskjellige former i tusenvis av år. Mange av disse stedene ble brukt siden neolittisk tid (bondesteinalderen). Dette ble bevist ved keramikkfunn. Det finnes gamle bygdeborger som var i bruk i nesten et årtusen fram til den romerske invasjonen av Wales.

En godt bevart hyttebosetning på Anglesey lå ved siden av bygdeborgen Holyhead Mountain, som er det høyeste punktet på Holy Island med 220 moh. Holyhead Mountain Hut Circles (walisisk: *Tŷ Mawr*, «store hus», eller *Cytiau'r Gwyddelod*, «irlendernes hytter») på Holy Island er levninger av keltiske hus som bebodd før jernalderen, ca. 1000 f.Kr. Konstruksjonen av disse hyttene er veldig lik de på Din Lligwy, med tykke steinvegger. En steinmur bygget i innhegningen ble funnet med albuskjell som dateres til 200 f.Kr. Ved hyttene fantes også gammel keramikk fra romertiden som beviste at hyttegruppen var bosatt fra det 3. til det 4. århundre e.Kr. De arkeologiske utgravningene i Ty Mawr Hut Circles ble utført av William Owen Stanley (sønn av baron Stanley av Alderley) fra Penrhos, Holy Island i 1862.

Da det romerske styret av Britannia gikk mot slutten, ble Anglesey og deler av Wales preget av en tilstrømning av irske bosettere fra sørlige Irland. Det er påvist ved kilder, stedsnavn og karakeristiske irske sirkulære hus, foruten både latinske og Ogham-skrifter på steiner.

## Referanser


## Eksterne lenker
* 
*Holy Island protected site
Klassebåt

**Klassebåt,** også kalt **regelbåt**, betegner en båt som er laget i henhold til en standardisert spesifikasjon gjeldende for en bestemt båttype, i første rekke seilbåter. Klassen kan være nasjonal, internasjonal eller olympisk. 

Seilerorganisasjonene har vedtatt måleregler som omfatter skrog, seil, deplasement og kjølvekt og som kan settes inn i en formel som gir et måltall for den enkelte båt. Måltallet kalles rating. Innenfor rammene som formelen gir kan båtkonstruktøren selv velge variablene. Dette gjør det mulig for båter med forskjellig utseende, men med samme rating, å konkurrere  i samme klasse. 

Klassebåter kalles også regelbåter. Det er utarbeidet handikapregler som definerer forskjellene mellom de forskjellige klassene. Dermed er det mulig å gjennomføre kappseilingskonkurranser og å kåre en totalvinner uansett klasse i regattaer mellom båter som er sterkt avvikende i form, størrelse og utseende. 

En klassebåt kan også være entypebåt.

## Referanser
Dumfries and Galloway

**Dumfries and Galloway** er en region i Skottland. Den grenser mot South Ayrshire, East Ayrshire, South Lanarkshire og Scottish Borders, samt mot Cumbria i England. Regionen ligger nord for Solway Firth og øst for Irskesjøen.

Begrepet Dumfries og Galloway har blitt brukt senest siden 1800-tallet. Ved 1911 hadde de tre tradisjonelle grevskapene, Dumfriesshire (øst), Kirkcudbrightshire (sentralt) og Wigtownshire (vest), et samlet *sheriffdom* eller lensmannsdømme under det navnet. Kirkcudbrightshire og Wigtownshire utgjør til sammen området Galloway. 

Den ble opprettet i 1975 med distriktene Annandale and Eskdale, Nithsdale, Stewartry og Wigtown. Disse distriktene ble avskaffet i 1996, slik at Dumfries and Galloway siden da styres som en enhetlig myndighet.

Dumfries og Galloway dekker mesteparten av det vestlige området av Southern Uplands (det sørlige opplandet), det har også det sørligste punktet i Skottland, ved Mull of Galloway vest i regionen.

## Byer og landsbyer
*Ae, Annan
*Beattock
*Caerlaverock, Cairnryan, Carsphairn, Castle Douglas, Castle Kennedy, Creetown
*Dalbeattie, Dalton, Drumlanrig, Drummore, Dumfries
*Ecclefechan, Eskdalemuir
*Gatehouse of Fleet, Glenluce, Gretna Green
*Kirkcolm, Kirkcudbright
*Langholm, Lochmaben, Lockerbie
*Moffat, Moniaive, Mull of Galloway
*New Abbey, New Galloway, New Luce, Newton Stuart
*Portpatrick
*Ruthwell
*Sanquhar, St. Johns Town of Dalry, Stranraer
*Thornhill
*Wanlockhead, Whithorn, Wigtown

## Dyreliv
Regionen er kjent som en høyborg for flere sjeldne og beskyttede arter av amfibier, slik som strandpadde (*Epidalea calamita*) og storsalamander (*Triturus cristatus*) Det er også RSPB naturreservater ved Mull of Galloway, Wood of Cree (Galloway Forest Park), Ken Dee Marshes (nær Loch Ken) og Mereshead (nær Dalbeattie på Solway Firth).

## Referanser


## Eksterne lenker
*
Dumfries (stattholderskap)

:*Denne artikkelen omhandler stattholderskapet Dumfries. Se også byen [[Dumfries]].*
----

**Dumfries** er et stattholderskap i Skottland, som består av de tidligere distriktene Nithsdale og Annandale and Eskdale. Det ligger i regionen Dumfries and Galloway.
Motorbåt

**Motorbåt** betegner en båt som drives med motor, dampdrevet, dieseldrevet eller bensindrevet, til forskjell fra robåt og seilbåt. De dampdrevne motorene kom for alvor i bruk rundt 1850, i fiskeriene først omkring 1900-tallet. 

Franskmannen Lenoir benyttet en lysgassmotor i en båt i 1860-årene, men det var først etter at Gottlieb Daimlers lettere bensinmotor ble lansert i en båt i 1887 at slike båter fikk noen stor utbredelse. 

Etter hvert som det ble alminnelig med motor i båtene, ble eldre betegnelser tatt i bruk også for disse. Eksempler på dette er motorsnekke og motorsjekte. Motorsnekkene og -sjektene var på omkring 20 fot, de var bygd i tre og hadde gjerne ensylindrede, innenbords bensinmotorer på ca. 4 HK fra Sleipner (Fredrikstad), FM (Fredrikstad Motorfabrikk), Marna (Mandal) eller en dieselmotor fra Sabb eller Wichmann i  Bergen. 

Motorsnekker kom i bruk som lystbåter og til hobby- og fritidsfiske fra 1930-tallet og er fremdeles populære. Før utenbordsmotoren ble vanlig, var «motorbåt» i mange år gjerne ensbetydende med en båt som dette.

I dag skiller vi mellom innenbordsmotorer og utenbordsmotorer. Videre kan det skilles mellom motorer som drives med diesel og med bensin. I de siste årene markedsføres utenbordsmotorer både som 2- og 4-taktere.

## Referanser


## Eksterne lenker
*
Nithsdale

**Nithsdale** var mellom 1975 og 1996 et distrikt i regionen Dumfries and Galloway. Siden ordningen med distrikter ble avskaffet i 1996 har det blitt styrt som en del av regionen.
Langholm

**Langholm** (med kallenavnet *Muckle Toon*) er en by i Dumfries and Galloway i Skottland.

Byen vokste opp omkring tekstilindustrien, men er i dag mest kjent som fødestedet til Hugh MacDiarmid, en av det 20. århundres største skotske diktere.

Holm slott er omgjort til et museum for klanen Armstrong.
John Howard (1726–1790)

**John Howard** (født 2. september 1726 i Hackney i London, død 20. januar 1790) var en britisk fengselsreformator.

I 1773 ble han utnevnt til *[[High Sheriff]]* i Bedfordshire. Selv om dette først og fremst var en seremoniell stilling, tok Howard den på alvor og begynte på et studium av fengsler som varte i 17 år. Han reiste gjennom hele Storbritannia, og på det europeiske kontinentet og i Russland. 

På slutten av prosjektet skrev han boken *The State of Prisons i England and Wales*, som kom i tre utgaver i hans livstid. Hans anbefalinger var for det meste forut for sin tid, og ble ikke satt ut i livet før i det 19. århundre.

John Howard Society, en canadisk organisasjon som arbeider for å utvikle forståelse av og effektive svar på kriminalitetsproblemer, er oppkalt etter ham.

## Referanser
Carlisle

**Carlisle** (kumbrisk: *Caer Lue*; skotsk-gælisk: *Cathair Luail*) er en by og administrasjonsby i Cumbria i det nordvestlige England. Den ligger omkring 16&nbsp;km fra grensen til Skottland, og utgjør hoveddelen av distriktet City of Carlisle. Byen er administrasjonssenter både for distriktet og grevskapet, og var tidligere administrasjonsby for grevskapet Cumberland. Ved folketellingen i 2001 utgjorde befolkningen i Carlisle 71 773 innbyggere, og hvor 100 734 bodde i den større byområdet. Ti år senere, ved folketellingen i 2011, hadde byens befolkning vokst til 75 306, med 107 524 i det større byområdet.

## Beskrivelse
Sentrum er kompakt og dominert av historiske bygninger, inkludert et slott, et godt museum, en katedral, meget godt bevarte bymurer og en rettsbygning som er av arkitektonisk interesse.

Byen ble angrepet av vikinger i 876. Blant det som var ødelagt var et kloster. En beretning av Florence av Worcester fortalte at Carlisle lå øde etter angrepet fram til normannerne kom i 1092. Ved en utgraving i 1988 ble det imidlertid gjort en rekke funn fra årene i mellom. De fant også flere graver med gjenstander som har klare tegn på vikingopphav.   Det er også rune-innskrifter på veggene i katedralen som må være yngre enn 1122. Noen av funnene fra vikingtiden er utstilt i katedralen, herunder en barnekiste. Det var trolig en norrøn en bosetning her over lang tid. Det er spekulert i om de var ansatt for å beskytte kirkene.

Ettersom Carlisle er den engelske byen som er nærmest grensen til Skottland ble den i perioden hvor de to var separate kongedømmer, et viktig militært støttepunkt. Festningen Carlisle Castle, som står nokså intakt, ble bygd i 1092 under ledelse av Vilhelm Rufus. Maria av Skottland ble fengslet der, og den er fortsatt den offisielle basen til King's Own Border Regiment. På grunn av stadige flyttinger av grensene under de skotske frigjøringskrigene har byen et skotsk preg.

Tullie House museum forteller historien om grenseområdet, inkludert mye om Hadrians mur, som går like nord byen. Museet er prisbelønt for sine utstillinger.

Carlislekatedralen ble påbegynt som et augustiner-kloster (Mariaklosteret) i 1122. Den ble omgjort til en domkirke i 1133. Den har det største østvinduet (i koret) blant europeiske katedraler. Vestenden av kirkeskipet ble revet av Oliver Cromwell i 1650 for å skaffe stein til å forsterke festningen.

Det viktigste fotballaget i byen er Carlisle United FC.

## Vennskapsbyer
*  Flensburg, Tyskland (1961)
*  Słupsk, Polen (1987)

## Referanser


## Eksterne lenker
* 

* Carlisle Rugby
* Universitetet i Cumbria
* Carlisle and Hadrian's Wall Country
* Carlisle City Council
Sumatra

**Sumatra** (indonesisk **Sumatera**) er verdens sjette største øy og en del av Indonesia. Øya er på 473&thinsp;970&nbsp;km² og har ca. 50 millioner innbyggere. Den største byen på øya er Medan, med ca. 1,7 millioner innbyggere (2,5 mill. med forsteder).

Sumatra er ikke så tett befolket som mer nærliggende områder som øya Java eller Malayahalvøya. Størrelsen er omtrent som Sverige. Den største befolkningstettheten er i provinsen Sumatera Utara og det sentrale høylandet i provinsen Sumatera Barat.

Befolkningen er av malayisk type, og består av mange forskjellige stammer med 52 forskjellige hovedspråk. De rent malayisktalende dominerer på østkysten, mens folk i det sentrale innlandet taler beslektede malayiske språk som *lampung* og *minangkabau*. Høylandet i provinsen Nord-Sumatra er befolket av batakfolket, mens den aller nordligste delen av øya er dominert av acehene. Det er kinesiske minoriteter i byene.

Et flertall av befolkningen er muslimer. Men de fleste bataker i de sentrale områder er protestantiske kristne. Andre trosretninger som har en del tilhengere er hinduismen, buddhismen, katolsk kristendom, og kinesisk tradisjonelle trosretninger.

## Provinser
Provinsene på øya er, fra nordvest til sørøst:

* Aceh 
* Sumatera Utara (Nord-Sumatra)
* Sumatera Barat (Vest-Sumatra)
* Riau
* Jambi
* Bengkulu
* Sumatera Selatan (Sør-Sumatra)
* Lampung

Det nordlige og vestlige Sumatra ble hardt rammet av en 10 meter høy tsunami 26. desember 2004 som følge av et jordskjelv i Indiahavet. og det er en av de eneste øyene der Orangutanger – Wikipedia kommer fra

## Referanser


## Eksterne lenker
*
Hertug

**Hertug** (femininum *hertuginne*) var opprinnelig en valgt hærfører, og er i dag en tittel for enkelte av de høyeste europeiske adelsmenn eller mannlige medlemmer av kongehus, ofte knyttet til et hertugdømme, som de kun i få tilfeller fremdeles regjerer over. Tittelen forekommer også som storhertug eller som erkehertug. Ordet kommer fra middelnedertysk *hertoch*. 

Det gjøres et viktig skille mellom hertugelige familier som var suverene fyrster, dvs. at de hersket over en stat kalt et hertugdømme, og hertugelige familier som har mottatt hertugtittelen som en adelstittel av en fyrste.

## Eksempler
De få norske hertugene var Skule Bårdsson og Håkon V Magnusson, i tiden før han ble konge. 

I Sverige har prinser og prinsesser tittelen hertug/hertuginne over et landskap. Prins Carl Philip er hertug av Värmland, hans niese Leonore er hertuginne av Gotland.

I Storbritannia har flere av kongehusets prinser tittelen hertug over et landskap. Storbritannias kronprins gis to hertug-titler; hertug av Cornwall og hertug av Rothesay.

## Hertugkroner
Det finnes rangkrone for hertug, men rangkronens utforming varierer med de forskjellige land og tidsperioder.

## Se også
*Monark
*Hertuginne
*Storhertug
*Erkehertug

## Referanser
Ørland flyplass

**Ørland flyplass** kan referere til:

* Ørland lufthavn, en kommunal lufthavn som ligger i Ørland kommune i Sør-Trøndelag. 
* Ørland hovedflystasjon, en av Luftforsvarets to hovedflystasjoner.
Ny-Ålesund flyplass, Hamnerabben

**Ny-Ålesund flyplass, Hamnerabben** er flyplassen for Ny-Ålesund på Svalbard. Flyplassen er lokalisert på  og eies og drives av Kings Bay AS. Flyplassen kan ta i mot fly med inntil 16 seter.

Det går flyginger fra Svalbard lufthavn, Longyear til Ny-Ålesund flyplass 1&ndash;2 ganger i uken om vinteren og 2&ndash;3 ganger i uken om sommeren. Flygingerne er kun bedriftscharter, for de som arbeider på Ny-Ålesund. Billetter selges kun av Kings Bay AS. Man tar normalt ikke i mot turister.

## Flyselskaper og destinasjoner

### Charter

## Referanser


## Eksterne lenker
* Kings Bays side om flyplassen
Hippodrom

**Hippodrom** (gresk: ἱππόδρομος, *hippodromos*, av *hippos*, «hest», og *dromos*, «løp») er en bane til hesteveddeløp. Også i dag betyr ordet hesteløpsbane i flere moderne språk, eksempelvis i moderne fransk. Av den grunn er det hesteløpsbaner som har ordet hippodrom som en del av navnet, blant annet Hippodrome de Vincennes i Paris og Hippodromen i Moskva (russisk: *Tsentralnyj Moskovskij Ippodrom*).

## Historie
En hippodrom var den banen som grekerne i antikken benyttet for hesteløp med og uten vogner. Ordet tilsvarer det Romerriketromerske for «circus», unntatt at romerne kun benyttet fire hestevogner om gangen, mens grekerne kunne benytte ti eller flere i de greske lekene og derfor hadde grekernes hippodrom også større vidde. Hippodromen var ikke et romersk amfiteater som ble benyttet for tilskuersport, leker og framvisninger, eller et gresk eller romersk semisirkulært tater som ble benyttet for dramatiske framføringer.

Den antikke gresk hippodrom ble vanligvis konstruert ved skråningen av en høyde, og grunnen som ble tatt fra den ene siden ble benyttet for å utgjøre vollen og dosseringen på den andre siden. Den ene enden av hippodromen var delvis sirkulær og den andre enden var kvadratisk med en omfattende portiko, og fronten av denne på lavere nivå inkluderte stallene for hestene og hestevognene. Begge endene av hippodromen var det stolper eller søyler (*termai*) som hestevognene vendte rundt for å kjøre ned den andre langsiden. Det var den farligste delen av løpet, og grekerne plasserte et alter til guddommen Taraxippos, «den som forstyrrer hester» på det sted hvor mange hestevogner veltet og ble ødelagt.

En av de største og meste berømte av de antikke hippodromene var hippodromen i Konstantinopel, bygget mellom 203 og 330 e.Kr. Imidlertid var denne bygget etter en romersk formgivning og var således et circus.

## Referanser


## Eksterne lenker

* Hippodromen i Konstantinopel, framstilling i maleri
City of Carlisle

**City of Carlisle** er et distrikt i Cumbria i det nordvestlige England. Hele distriktet har status som *[[bystatus|city]]*. Administrasjonssenteret er Carlisle. Det har 101&nbsp;128 innbyggere og et areal på 1039,97 km².

Distriktet ble opprettet 1. april 1974 da Carlisle ble slått sammen med Border landdistrikt. Distriktet dekker et areal på 1039,30 km² og hadde 107&nbsp;524 innbyggere i 2011. Ut fra arealet er City of Carlisle den største byen i England, men bare en liten del av distriktet er urbanisert, og befolkningstettheten er bare 97 per kvadratkilometer. 

## Sogn
City of Carlisle er delt inn i verdslige sogn, som har en viss grad av selvstyre innenfor distriktet. Flere av dem regnes i praksis fortsatt som landsbyer, selv om de nå er en del av et bydistrikt og ikke et landdistrikt.

*Arthuret, Askerton
*Beaumont, Bewcastle, Brampton, Burgh by Sands, Burtholme
*Carlatton, Castle Carrock, Cummersdale, Cumrew, Cumwhitton
*Dalston
*Farlam
*Hayton, Hethersgill, Houghton
*Irthington
*Kingmoor, Kingwater, Kirkandrews, Kirklinton Middle
*Midgeholme
*Nether Denton, Nicholforest
*Orton
*Rockcliffe
*St. Cuthbert Without, Scaleby, Solport, Stanwix Rural, Stapleton
*Upper Denton
*Walton, Waterhead, Westlinton, Wetheral

## Referanser


## Eksterne lenker
*
Norddeutscher Rundfunk

**Norddeutscher Rundfunk** (**NDR**) er et tysk offentlig kringkastingsselskap som dekker Nord-Tyskland, fortrinnsvis delstatene Hamburg, Niedersachsen, Mecklenburg-Vorpommern og Schleswig-Holstein, det har sete i Hamburg. 

Det ble dannet i 1954 da det tidligere selskapet Nordwestdeutscher Rundfunk ble delt i de to selvstendige selskapene NDR og WDR. Selskapet er medlem av nettverket ARD. Sendingene kan mottas i Norge via satellitt (Astra 1H), radiosendingene og utvalgte TV-programmer er også tilgjengelige via Internett.

## Referanser


## Eksterne lenker
*
Phi Phi

**Phi Phi-øyene** (**&#3648;&#3585;&#3634;&#3632; &#3614;&#3637;&#3614;&#3637;**) er en gruppe små øyer i Thailand, i Phang Nga-bukten mellom den meget større øya Phuket og Krabi på fastlandet. De tilhører administrativt Krabi-provinsen.

Ko Phi Phi Don («ko» betyr «øy») er den største i øygruppen, og er den eneste som har fast befolkning. Den nest største øya, *[[Ko Phi Phi Lee]]* (eller *Ko Phi Phi Ley*), har imidlertid sandstrender som ofte besøkes av turister. Øyene ligger i et av Thailands best utviklede turistområder for badende og dykkere.

Fra 1970-tallet og noen år fremover var Phi Phi-øyene en backpackerhemmelighet. I de senere år har øyene blitt en del av masseturismen i Thailand. Det stedet på øyene (Koh Phi Phi Don) der det er mest turisme, er i området rundt byen Ban Ton Sai, der hovedhavnen for større båter ligger på Ao Ton Sai som vender mot sør.

Andre steder er mindre utbygd og mer «autentiske». Phi Phi er betraktelig mindre utbygd og «masseturistifisert» enn Krabi, Phuket og Koh Samui.

Den 26. desember 2004 ble øygruppen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.

## Eksterne lenker
*
Carlisle (andre betydninger)

**Carlisle** kan vise til:

*Carlisle, by i England, den første by med navnet

**I [[USA]]**

*Carlisle, Arkansas
*Carlisle, Indiana
*Carlisle, Iowa
*Carlisle, Kentucky
*Carlisle, Massachusetts
*Carlisle, New York
*Carlisle, Ohio
*Carlisle, Ontario
*Carlisle, Pennsylvania
*Carlisle, Sør-Carolina

**I [[Australia]]**
*Carlisle, Vest-Australia

Det finnes også steder som heter New Carlisle.
Patella

**Patella** har flere betydninger:

* Kneskjell; latin: patella
* ''Patella'' (slekt) – delgruppe av albuesnegler eller albueskjell
Lårben

**Lårbenet** (latin: *femur* eller *os femoris*) er det lengste, største og sterkeste benet i menneskekroppen. 

## Beskrivelse av lårbenet
I hofteskåla (latin: acetabulum) danner den øverste delen av lårbenet ledd med bekkenbenet (os coxae). Bekkenbenet består av de tre bena ilium, ischium og pubis. 

Øvre ende av lårbenet kalles «femurhodet», og er formet som en kule som passer i hofteskåla i bekkenbeinet. Lårhalsen er en kort, nesten horisontal del av lårbeinet. Lårhalsen befinner seg mellom femurhodet og lårbenets lange skaft. 

Øvre ende av det lange lårbensskaftet er en knoke som kalles trochanter. Mesteparten av setemuskulaturen (musculus gluteus) er festet til denne knoken.

Nederst møtes lårbenet med leggbenet tibia, og danner kneleddet, med kneskjellet (patella) liggende foran. Det andre lange leggbenet, fibula, stopper øverst like utenfor kneleddet.

## Bruddskader
Vanlige benbrudd i femur er lårhalsbrudd og lårbensbrudd (i det lange skaftet). 

Ved lårhalsbrudd (fractura colli femoris) opereres det ofte inn en nagle gjennom lårhalsen for å feste femurhodet til lårhalsen. Ved enkelte lårhalsbrudd og ved slitasje i hofteleddet coxartrose, kan det skiftes hofteledd. Da fjernes både hofteskåla og femurhodet med lårhals, og det settes inn hofteprotese. 

Ved brudd i det lange skaftet av lårbenet ble beinet tidligere lagt i strekk, og pasienten måtte ligge på sykehus til beinet var grodd. Dette tok vanligvis rundt seks uker. Siden 1970-årene har det vært vanlig å operere, enten ved å legge inn en margnagle, eller å legge én eller flere plater på utsiden av lårbenet og skru dem fast med skruer i beinfragmentene. En margnagle er en metallstang som legges i benmargkanalen i det lange skaftet av lårbenet.

## Se også

* Hofte

## Referanser
Preston (Lancashire)

:*Denne artikkelen omhandler Preston i Lancashire, England. For andre betydninger, se [[Preston]].*

**Preston** er en by og et distrikt i Lancashire, England. Den ligger ved elven Ribble. Preston er administrasjonsby for grevskapet, og fikk status som *[[bystatus|city]]* i 2002, og ble Englands by nummer femti i det femtiende år av dronning Elisabeth IIs styre. Byen har også sin store busstasjon (med 79 plattformer), St. Walburgas kirke (Englands høyeste sognekirke) og fotballaget Preston North End FC. Universitetet i Central Lancashire, Englands 6. største universitet, ligger i Preston.

Preston har en befolkning på 114 300, bydistriktet Preston en befolkning på 132 000, og Prestons område for tettbebyggelse (*built-up area*, BUA) en befolkning på 313 322. Prestons område reise-til-arbeid hadde i 2011 en befolkning på 420 661 innbyggere sammenlignet med 354 000 i tidligere folketelling.

## Vennskapsbyer
Preston har følgende vennskapsbyer:

*  Almelo, Nederland
*  Kalisz, Polen
*  Nîmes, Frankrike
*  Recklinghausen, Tyskland

## Referanser


## Litteratur
* Hodge, A. C. ([1984] 1997): *History of Preston: An Introduction*. Preston: Carnegie Publishing. ISBN 1-85936-049-1.
* Hunt, D. (1992): *A History of Preston*. Preston: Carnegie Publishing. ISBN 0-948789-67-0.
* Hunt, D. (2003): *Preston: Centuries of Change*. The Breedon Books Publishing Company. ISBN 1-85983-345-4.
* Sartin, S. (1988): *The people and places of Historic Preston*. Preston: Carnegie Publishing. ISBN 0-948789-25-5.
* Walsh, T.; Butler, G. (1992): *The Old Lamb and Flag*. Preston: Carnegie Publishing. ISBN 0-948789-79-4.

## Eksterne lenker
*
Preston

**Preston** kan vise til:

## Steder

### Det forente kongerike Storbritannia og Nord-Irland

#### England

* Preston (Devon)
* Preston (Dorset)
* Preston (Cirencester), Gloucestershire
* Preston (Ledbury), Gloucestershire
* Preston (Hertfordshire)
* Preston (Faversham), Kent
* Preston (Dover), det østlige Kent
* Preston (Lancashire)
* Preston (London), i distriktet Brent
* Preston (Northumberland)
* Preston (Rutland)
* Preston (Suffolk)
* Preston (Brighton), Sussex
* Preston on Tees, Eaglescliffe, Tyne and Wear
* Preston (Wiltshire)

#### Skottland

* Preston (Scottish Borders)
* Preston (East Lothian)

### USA

* Preston (Connecticut)
* Preston (Georgia)
* Preston (Idaho)
* Preston (Iowa)
* Preston (Kansas)
* Preston (Kentucky)
* Preston (Maryland)
* Preston (Minnesota)
* Preston (Mississippi)
* Preston (Oklahoma)
* Preston (Washington)
* Preston (Vest-Virginia)
* Preston (Adams i Wisconsin)
* Preston (Trempealeau i Wisconsin)

### Australia

* Preston (Victoria)

### Canada

* Preston (Nova Scotia)
* Preston, nå del av Cambridge (Ontario)

## Annet

* Preston North End FC, fotballag fra Preston i Lancashire
Houghton (Cumbria)

**Houghton** er en pendlerlandsby i nordlige City of Carlisle i Cumbria, England. Siden Houghton inngår i City of Carlisle er den formelt sett en bydel, men har status som verdslig sogn og er i praksis en landsby fortsatt, selv om den nå administreres fra et bydistrikt og ikke en landdistrikt. Det bor 1235 innbyggere i landsbyen per beregning 2014.

Byen har noen få butikker, en barneskole og en kirke viet St. Johannes. Det er den største bosetningen i det verdslige sognet Stanwix Rural. Hadrians mur går forbi landsbyen i sør langs Whiteclosegate. Et stort hagesenter ble åpnet på eiendommen til Houghton Hall, som er vernet bygning i grad II.

## Referanser
Malé

**Malé** (dhivehi: ) er hovedstaden på Maldivene. Byen ligger på øya Malé i Maléatollen. Hele øygruppen har sitt navn etter byen, siden navnet *Maldivene* egentlig betyr «Malés øyer».

Tidlige dravidiske innbyggere på Maldivene hadde bosetninger konsentrert rundt stedet der byen er, og disse er datert tilbake til oldtiden. Malé var setet for kongedynastiene på Maldivene. Den eldste moskeen er Hukuru Miskiy, eller «fredagsmoskeen», som opprinnelig er fra 1100-tallet, men gjenoppbygd ca. 1650. Malé ble utbygd og gjort til et handelssenter av portugiserne på 1500-tallet. 

I byen finner man flere moskeer, den største er fra 1984, med en 35 m høy gyllen kuppel og en 44 m høy minaret. Byen har et palass fra 1913.

Byen er inndelt i seks deler. De fire delene Henveiru, Galolhu, Maafannu og Macchangolhi befinner seg på øya Malé. På øya Vilingili er det femte distriktet, Vilimalé. Det sjette distriktet er Hulhumalé, en kunstig øy som ble bosatt i 2004. I tillegg er flyplassen Island Hulhule en del av byen. 

## Referanser


## Eksterne lenker
*
Bengalbukta

**Bengalbukta** er den nordøstlige delen av Indiahavet. Den avgrenses mot vest av den indiske halvøya og Sri Lanka, og i øst av øygruppene Andamanene og Nikobarene. Ei linje fra nordspissen av Sumatra til nordspissen av Sri Lanka danner grense mot selve Indiahavet. Bukta har navn etter Bengal, det området i det gamle India som ble delt i provinsene Vest-Bengal (fremdeles indisk) og Øst-Bengal (i dag Bangladesh). Blant større havnebyer kan nevnes de indiske Chennai (tidligere Madras), Vishakhapatnam, Kolkata (tidligere Calcutta) og Pondicherry.

## Elver, flommer og stormflo
Mange store elver har utløp i Bengalbukta. Blant dem er Irrawaddy, Ganges, Meghna og Brahmaputra, Mahanadi, Godavari, Krishna og Kaveri. Området har et utpreget monsunklima, med enorme nedbørmengder i mai-oktober. Landet innenfor Bengalbukta ligger dertil svært lavt. Mesteparten av Bangladesh ligger lavere enn 10 moh. Dette gjør området svært utsatt for flom i elvene og stormflo som følge av tropiske orkaner. I tillegg er folketettheten ekstremt høy. Denne kombinasjonen har ført til noen av de mest dødbringende naturkatastrofer vi kjenner. I november 1970 krevde en stormflo trolig minst ½ mill. menneskeliv, og i 1991 omkom ca. 136 000.

## Referanser


## Eksterne lenker
*
Langfredagsjordskjelvet i Alaska

**Langfredagsjordskjelvet i [[Alaska]]** (*Good Friday Earthquake* eller *Great Alaskan Earthquake*) inntraff den 27. mars 1964, og var det kraftigste jordskjelvet i USA i historisk tid.  Det hadde en styrke på 9,2 M<sub>w</sub>, og 132 mennesker omkom som følge av skjelvet. De fleste som omkom, druknet i tsunamiene jordskjelvet skapte. Skjelvets episenter var i  Prince William-sundet. Havnebyene Valdez og Seward ble spesielt hardt rammet av tsunamiene.

## Se også
* Liste over jordskjelv

## Kilder
*WSSPC (Western States Seismic Policy Council): 1964 Alaska Tsunami  Besøkt 12. august 2022
*Alaska Earthquake Center - University of Alaska, Fairbanks: 1964 M9.2 Geat Alaskan Earthquake Besøkt 12. august 2022
*National Centers for Environmental Information - On This Day: Great Alaska Earthquake and Tsunami (publisert 28. mars 2017) Besøkt 12. august 2022
Tamil Nadu

**Tamil Nadu** (**&#2980;&#2990;&#3007;&#2996;&#3021; &#2984;&#3006;&#2975;&#3009;**, «Tamilenes land») er en delstat i India på sørspissen av den indiske halvøy. Den har et areal på 130&nbsp;058 km² og en befolkning på 72 millioner (folketelling 2011), for det meste tamiler. Hovedstaden er Chennai (tidligere *Madras*), med (beregnet) 4,3 mill. innbyggere. 

Andre større byer er:

*Alandur – 153 800
*Ambattur – 341 100
*Āmbūr – 109 900
*Avadi – 250 100
*Dindigul – 200 800
*Erode – 147 300
*Gūdalūr (Cuddalore) – 161 000
*Hosūr – 103 800
*Kānchipuram – 155 000
*Koyampattur (Coimbatore)- 959 900
*Kumbakonam – 139 300
*Madurai – 910 000
*Nāgapattinam – 94 200
*Nāgercoil – 213 900
*Neyveli – 131 200
*Pallāvaram – 157 200
*Pudukkottai – 112 100
*Rājapālaiyam – 124 200
*Selam (Salem) – 778 500
*Tāmbaram – 150 100
*Thanjāvūr – 219 600
*Theni Allinagaram – 96 800
*Thūthukkudi – 218 500
*Tiruchchirāppalli – 775 600
*Tirunelveli – 435 900
*Tiruppur – 397 600
*Tiruvannāmalai	- 138 300
*Tirūvottiyūr – 229 000
*Udagamandalam (Ootacamund) – 98 200
*Velluru (Vellore) – 177 100
*Viluppuram – 97 400

## Geografi
Delstaten dekker et område på 130,058 km^2 og er den ellevte største delstaten i India. Den grenser mot Kerala i vest, Karnataka i nordvest og Andhra Pradesh i nord. I øst har den en lang kystlinje mot Bengalbukta. På det sørligste punktet på den indiske halvøy ligger byen Kanyukumari, som er en populær turistdestinasjon.

## Referanser


## Eksterne lenker
*
Andhra Pradesh

**Andhra Pradesh** (**आंध्र प्रदेश**) er en indisk delstat med et areal på 160&nbsp;205 km² og ca. 49,7 millioner innbyggere (2011). Delstatshovedstaden er Hyderabad, som siden 2. juni 2014 har ligget i nabodelstaten Telangana. Den planlagte nye delstatshovedstaden skal hete Amaravati. Det dominerende språket i delstaten er telugu.

## Byer

## Referanser

## Eksterne lenker
*